
jl  ?0^  (3}  alve  serena  luce  oriens  dies, 
Ik^^^^Qui  fausta  Tilsae  tempora  nuntias! 
^lj  Te  laeta  agit  cantu  iuventus, 

Vota  senum  pia  te  salutant. 


Radice  quondam  de  tenui  sata 
Arbor  viret  iam  per  tria  saecula, 
Georgius  quam  Fridericus 
Prospiciens  patriae  dicavit: 

Abrepta  magnae  quae  patriae  sinu, 
Regno  superbi  subdita  Sarmatae 
Gratum  dabat  Musis  Boreis 
Frondibus  exiguis  asylum. 

Saeclo  peracto  fronde  nova  caput 
Cinxit  virescens,  Magnus  ubi  feros 
Elector  hostes  amne  nostro 
Impete  fulmineo  fugavit: 


r^a^w^f^m^wmnm^F^ 


Qui  dura  nostris  sceptra  Poloniae 
Excussit  agris  annaque  Scandiae, 
Pacisque  vindex  iussit  artes 
Flore  novo  veteres  renasci. 

Saecli  sequeijtis  principium  nigra 
Velat  gementis  nube  caput  scholae, 
Nam  nocte  Magni  Friderici 

Stella  raicans  premitur  suprema. 

At  laetiores  luce  sacra  pio 
Plausu  nepotes  stispicimus  diem, 
Qui  splendido  saecli  futuri 
Tempora  vaticinatur  ortu. 

Feliciores  nam  genitoribus 
Victrice  iimxit  Teutonicae  manu 
Nunc  Imperator  GVILIELMVS 
Nos  patriae  Pius  atque  Felix. 

TaHs  schola  haec  non  immemor  auspicis, 
Regis  benigna  freta  manu  ducis 
Mores  iuventuti  usque  mites 
Inseret  ingenuas  et  artes. 

Nec  non  Supremi  sit  memor  haec  domus, 
Qui  corda  flectit  numine  principtun, 
Ductore  quo  primordium  omne, 
Exitus  auspice  quo  petendus. 

TeUure  fessos  qui  revocas  senes, 
Prolemque  semper  qui  vegetam  refers, 
Nostrae  benignus  Tu  palaestrae 
Tempore  sis  moderator  omni. 


De  orationum  operi  Liviano  insertarum  origine  et  natura. 

Pars  I. 


Scripsit  F.  Friedersdorff. 


(^uomodo  historiam  conscribi  oporteat,  qiiid  tanti  sit  ponderis,  ut  posteritati  tra- 
dendum  videatur,  utrum  res  simpliciter  sint  enarrandae  an  splendore  quodam  et 
copia  verborum  sint  exomandae,  multi  et  hac  aetate  dissentiunt  et  antiquitus  dissen- 
serunt.*)  Cicero  quidem,  cum  historiam  opus  oratorium  maxime  diceret,  professus 
videtur,  quod  plerisque  tum  hominibus  doctis  probabatur;  at  recentiores  historici 
nihil  magis  ab  historia  discrepare  putant  quam  artem  oratoriam.  itaque  utcunque 
de  ceteris  rebus  iudicamus,  illud  discrimen  inter  veteres  et  nostros  scriptores  inter- 
cedere  videtur  maximum,  quod  illi  principes  in  civitate  viros,  duces,  tyrannos,  tri- 
bunos  loquentes  induxenmt,  hi  non  verba,  sed  consilia  rationesque  virorum  egregio- 
rum  spectari  volunt.  ex  qua  studiorum  diversitate  quantum  ipsonmi  operum  dis- 
crimen  oriatur,  facile  intellegitur.  fieri  enim  non  potest,  ut  quis,  quae  viri  snmmi 
locuti  sint  aut  locuti  dicantur,  polita  et  composita  oratione  imitetur,  quin  idem  ad 
ceteras  operis  partes,  etiamsi  orationibus  principum  careant,  eandem  sermonis  excolendi 
adhibeat  diligentiam.  quem  scribendi  laborem  qui  velit  recusare,  is  vereor  ne  eo  rem 
sit  adducturus,  ut  opus  lacunanun  multitudine  videatur  hiare  et  inter  se  ipsum 
discordari.  itaque  ex  hac  ipsa  cura  in  orationes  operi  insertas  perpoliendas  et  emen- 
dandas  conlata  ortus  est  sermo  ille  omnibus  numeris  perfectus  et  absolutus,  cuius  sua- 
vitate  et  gravitate,  ut  Graecos  taceam,  Sallustius,  Livius,  Tacitus  animos  legentium 
perfundunt. 

*)  Id  eomponeada  dissertationo  oa  potiBsimum  secntas  sam,  quao  hi  homines  docti  BcripseraDt: 

G.  Nipperdcy,  oposcala  p.  411.  q.  a. 

A.  Btidiger,  do  orationibaa,  qaao  in  rerum  scriptoribus  Graecis  ct  Latinis  reperioDtar,  imprimiB 
Herjdoti  et  Sallaati  ratiooe  habita.    Progr.  Schleiz.  1875. 

J.  Seebeck,  de  orationibaa  Taciti  libris  insertia  part.    I.  Progr.    Cello.  1880. 

E.  Lang,  daa  Strafverfahrcn  gcgen  die  Cnttlinarier  aud  Caesars  und  Catos  daranf  bezugliche  Bedoo 
bei  Sallast.    Scltoenthal.  1884. 

Quid  simile  recentium  historicorum?  qui  cum  id  sibi  maxime  proponant,  ut 
explorent  et  perscrutentur,  quibus  artibus  civitates  gubementur  et  in  officio  retinean- 
tur,  quibus  studiis  ac  voluntatibus  cum  universae  gentes  tum  singulae  factiones  aut 
ad  amicitiam  aut  ad  odium  impellantur,  quibus  natm-ae  humanae  necessitatibus  populi 
modo  efflorescant  modo  ad  interitum  rapianttir,  quibus  denique  causis  absconditis  et 
conspectum  \^Tlgi  fugientibus  omnis  haec  vita  moveatur  et  ducatur  —  ii  igitur,  cum 
in  quaestionibus  difficillimis  et  natura  involutis  operam  consumant,  scribendi  elegentiam, 
si  non  despiciunt,  at  certe  miUto  quam  veteres  adhibent  minorem.  itaque  et  rerum 
ipsarum  difficidtate  et  orationis  genere  fieri  solet,  ut  eorum  libri  non  midtitudini 
mediocriter  doctorum,  sed  hominibus  severitate  studiorum  adsuetis  probentur  nec 
imperitorum,  sed  eruditorum  manibus  teneantur.  — 

Sed  recentes  scriptores,  cur  orationes  in  narratione  inligare  noluerint,  ipsa  ope- 
rum  natura  patet;  veteres,  cur  id  ipsum  quam  maxime  facere  studuerint,  minus  est 
in  aperto.  atque  id  quidem  vel  pamm  diligentur  rem  intvientibus  apparet,  non  animi 
causa  nec  ut  multitudini  indoctae  puerilem  aliquam  pararent  delectationem  veteres  illos 
in  orationibus  historiae  infigendis  tantiun  collocavisse  laboris:  maius  aliquid  fuit  et 
excelsitis  hiimanaque  sapientia  dignius,  quod  eos  in  hanc  viam  historiae  conscribendae 
impulit.  etenim  cum  vitam,  quae  tum  fuit,  publicam  depingere  vellent  et  accuratam 
eius  exprimere  imaginem,  facere  non  poterant,  quin  ea  instituta,  quibus  tum  res- 
publicae  pro  fundamentis  utebantur,  contiones,  iudicia,  senatum,  ante  oculos  legen- 
tibus  proponerent  nec  quicquam  ex  vera  eomm  forma  omitterent.  quid?  senatus 
Romani  maiestatem,  qua  ratione  melius  repraesentabis ,  qtiam  cum  singulos  patres 
sententias  dicentes  induces?  aut  contiones  Quiritium,  quomodo  clarius  significabis, 
quam  cum  forum  Romanum  tribunomm  vocibus  personari  facies?  quid?  quod  refiil- 
gentes  hastamm  spiculis  acies  nostris  oculis  spectare  videmur,  cum  imperatomm  pug- 
nam  committentium  ingentia  verba  audimus?  —  nec  sohim  ut  remm  accuratam 
referrent  imaginem  veteres  orationes  operibus  insememnt,  vemm  etiam  ut  homines 
ipsos,  quales  fuerint,  quae  secuti  sint  consilia  studiaque,  quibus  virtutibus  ad  fasti- 
gium  gloriae  evecti,  quibus  vitiis  ad  exitium  sint  adducti,  posteritatis  memoriae 
mandarent.  Periclem  quidem,  florentissimam  rem  publicam  ingenii  virtutibus  ad  omnia 
praeclara  facinora  artesque  ingenuas  impellentem,  utrum  narratione  vel  disputatione 
quamvis  ingeniosa  an  oratione  Olympii  lovis  maiestatem  referente  dilucidius  effingi 
pittamus?  quid?  Catilinam,  orbem  terramm  ferro  et  incendiis  vastare  cupientem, 
quis,  qiialis  fuerit,  melius  intelleget,  quam  qui  ipsiiis  verba  simulationis  ac  vesaniae 
plena  audiverit? 

Atque  iUud  studium  orationum  inligandamm,  ut  elegantia  et  doctrina  recens, 
ita  re  ipsa  pervetus.  nam  vel  antiquissimis  temporibus,  qui  res  populomm  regumque 
conscripsemnt ,  sive  poetica  arte  et  versu  heroo  decoratas  sive  fuso  et  tranquillo 
scribendi  genere  enarratas,  hanc  rationem  secuti  sunt.  itaque  nec  Homerus,  omnis 
ille  doctrinae  parens,  contionantes  viros  fortes  et  orationes  incomptas  modo  nec  arte 
perpolitas,  modo  oraatas  et  graves  habentes  inducere  dubitabat,  nec  Herodotus,  a  quo 
omnis  historiae  conscribendae  ars  dicitur  profecta,  immortalem  gloriam  Grraecorum  de 
libertate  decertantium  satis  sibi  videbatur  iUustrasse,  nisi  verba  facientes  ad  populum 


aut  colloquentes  aut  consultantes  duces  introduxisset.  qua  illi  ratione  ciun  alia  tum 
id  sunt  assecuti,  ut  historicorum  arti  liberiorem  et  expeditiorem  aperirent  campmn. 
hunc  primus  ingressus  Thucydides,  omnis  ille  artis  historicae  unicum  exemplar, 
historiam  ad  eam  adduxit  perfectionem ,  ut  nec  narrationis  nec  orationis  genere 
omatius  quicquam  possit  cogitari.  nam  cum  omnes  ante  eum  scriptores  verba 
et  orationes  principum  ita  retulissent,  ut  nihil  nec  demerent  nec  adderent,  sed  sincera 
fide,  quae  scripta  invenerant  aut  ab  aliis  acceperant,  in  libros  reciperent,  ille  primus 
artem  addidit  rhetoricam  eaque  ratione  composuit  orationes,  ut  vel  a  doctissimis 
eloquentiae  magistris  nihil  in  iis  elegantiae  possit  desiderari,  nec  ea  sohim,  quae  dicta 
esse  constabat,  viros  summos  fecit  dicentes,  sed  vel  ea,  quae  apte  ab  iis  dici  potuisse 
sibi  persuaserat,  tanquam  fide  historiae  essent  comprobata,  in  scripta  retulit.  quod 
cum  inter  omnes  constet  ac  ne  apud  Graecos  quidem  quisquam  eorum,  qui  post  fue- 
runt,  Thucydidis  virtutes  aequaverit,  illos  iam  omittamus,  Romani,  quomodo  in  eadem 
arte  versati  sint,  contemplemur. 

Atqui  hi  quidem,  cum  gerere  quam  scribere  res  mallent,  ut  ad  ceteras  artes,  ita 
ad  historiam  sero  accesserunt.  verum  ne  tum  quidem ,  cum  homines  nonnulli  nobiles 
conscribendis  maiorum  rebus  operam  darent,  quamvis  ingens  turba  Graecorum  pro 
magistris  et  exemplis  esse  posset,  laete  effloruit  historia  vel  omatum  aliquem  aut 
copiam  sermonis  est  assecuta;  immo  per  longum  tempus  adeo  iacuit  illa  disciplina, 
ut  Ciceroni  quidem  omiies  historici  latini  ieiuno  et  exili  dicendi  genere  premi  vide- 
renttir.  quamquam  non  defuerunt,  qui  operibus  orationum  multitudine  decorem 
addere  studerent.  vekit  Catonem,  ne  quae  in  rebus  civilibus  esset  secutus,  in  obli- 
vionem  venirent,  orationes  a  se  pronuntiatas  in  originum  libros  recepisse,  quis  nescit  ? 
verum  duabus  ille  maxime  diifert  rebus  ab  iis,  qui  apiid  Graecos  eandem  rationem 
sunt  secuti,  nam  et  ipsius  orationes  fere  solas  recepit,  quasi  vero  nemo  alius  dignus 
esset,  cuius  verba  posteritati  traderentur,  nec  satis  magnam  in  verbis  eligendis  et 
componendis  coUocavisse  videtur  curam,  quin  etiam  inusitatas  et  a  communi  doctomm 
usu  abhorrentes  voces  consilio  elegisse  putandus  est.  itaque  is  profecto  indignus, 
qui  novae  apud  Romanos  artis  haberetur  auctor  et  princeps,  nec  qui  eum  secuti  sunt, 
annalium  scriptores,  quamvis  nonnulli,  ut  L.  Coelius,  propter  artis  studium  non  me- 
diocriter  laudandi  videantur,  idonei  qui  torpentem  etiamtum  et  invalidam  eloquentiam 
latinam  excitarent  et  novum  scribendi  genus  introducerent. 

Ex  hac  turba  res  Romanas  adsidue  magis  quam  laudabiliter  componentium  et 
gloriam  populi  potius  quam  veritatera  sectantium  ducis  egregii  instar  enituit  C.  Salhistius 
Crispus.  is  cum  Graecorum  et  philosophiae  et  rhetoricae  „ultra  fere  quam  decebat 
senatorem  et  Romanum"  dedisset  operam,  qua  erat  ingenii  facultate,  Thucydidem 
secutus,  uno,  ut  aiunt,  ictu  rem  transegit  opinione  difficiliorera  arteraque,  quae  antoa 
fuerat  nulla,  cura  populo  Roraano  tura  omni  huraanitati  quasi  gratificatus  est  et 
largitus.  quaraquam  is  in  orationibus  eomponendis  ea  maxime  re  est  adiutus,  quod 
omnes,  quos  loquentes  introduxit,  si  non  ipse  audivit,  at  certe,  quomodo  verba  fecis- 
sent,  aut  ab  ahis  accepit,  aut  quae  illi  dixerant,  perscripta  inspicere  potuit,  ut,  etiamsi 
verba  suo  ingenio  videatur  finxisse,  non  falsam  aliquam  et  temere  excogitatam  ora- 
tionum  ante  habitarura  speciem,  sed  iraaginem  simillimam  posset  referre. 

At  vero  Livi   in  eodem  genere  longe  alia  fuit  ratio.     is  enim,   libera  republica 
iam  exstincta  ad  historiam  aggressus    cum    taedio  illius    aetatis    commotus    ad    anti- 
quissima  rei  Romanae  tempora  animum  convertere  mallet,   ut  ex  praeteritarum  vir- 
tutum  splendore   consolationen  caperet  in  tanta  labantis  imperii    miseria,  non   quas 
orationes  ipse  audiverat  aut  de  quibus  cum  aliis,  qui  dicendo  adfuissent,   collocutus 
erat,  operi  intexuit,  sed  quas  aut  apud  antiquos  annalium  scriptores  invenerat  habi- 
tasque  esse  scriptum  acceperat,    aut  quas  haud  inepte  haberi    potuisse  secum    consti- 
tuerat.     nec  magnum  fuisse  eum  numerum  iam  ante  Livi  tempora  in  annales  recep- 
tum,  et  ex  iis  quae  supra  diximus  et  ex  ipsius  rei  natura  patet.     quotus  enim  quisque 
fuit  antiquissimis  temporibus  vir  Romanus,   qui  arti  operam  daret,   dum  ad  Quirites 
vel  ad  milites  vel  apud  senatum  etiam  verba  faceret?     satis  erat  illis  viris    fortibus 
ac  strenuis,  quae  sibi  proposuerant,  aperte  eloqui  nec  aliam  in  dicendo  curam   seque- 
bantur,  quam  ut  animos  audientiimi  quam  maxima  veritatis   specie    percuterent.  — 
hinc    fit,   ut  a  primis    operis  Liviani    libris    orationes    omnes    fere    absint.      nam    ut 
regibus  vel  Bruto  et  Collatino  civitatem  gubemantibus  habitas    esse   contiones  con- 
cedamus,  quis  iis  perscribendis  operam  dedisse  putandus  est?  aut  quae  potest  excogi- 
tari  alia  ratio,   qua  illa  priscoriun  honnnum   verba   per  ingentem   saeculorum  seriem 
tantasque  rerum   commutationes  ad    Livi  usque  aetatem  potuerint  pervenire?     quod 
ita  suo  iure  accidisse  Livius  cum  perspexisset ,   ut  Romulum  vel  alias  rei  Romanae 
ccnditores    contionantes    induceret,    tantum  aberat,    ut  nihil  nisi  colloquia  quaedam 
et  voces  quasi  necessitate  expressas    ad  illius  aetatis  mores  et    consuetudines  accom- 
modatas  putaret.    tum  demum,    cum  acre  illud  certamen  de  aequando  iure  magistra- 
tibusque     communicandis    inter    patres    plebemque    exardescens    erat    depingendum, 
Livius   magnas   quasdam    et    ad  optimorum    rhetorum    exemplaria   effictas   orationes 
narrationi    innexuit.     nam  et  occasio  artis  demonstrandae  tam  opportuna  se  obtule- 
rat,  ut  temere  eam  omittere  vix  satis  prudentis  \T.deretur,    et    ad    ardorem,  qui  tum 
fuerat,  animorum  repraesentandum  tam  efficax  auxilium,   ut  eo  neglecto  intellegen- 
tissimus  quisque  plurima  in  illius  aetatis  morum  descriptione  esset  desideraturus.     con- 
stabat  habitas  esse  contiones  et  multas  et  vehementes:     quis    operi    insertas    nollet? 
constabat   item   deperditas   et    antiquitate    abolitas:     quis,    qui  quidem   Thucydidem 
vel  in  recenti    rerum    memoria  idem  facere  vidisset,    excogitare    et    effingere   dubi- 
taret?     tamen,  cum  ex  ipsius  ingenio,   quae  tum  ad  populum  dicta  viderentur,   ex- 
promeret  et  suo  arbitrio  componeret,  nec  iudicium  eius  fugit  aliam  alia  aetate  ora- 
tionum  habendarum  fuisse  rationem,  nec  legentes  ad  eam  opinionem  adducere  cona- 
tus  est,  ut  quae  scripta  a  se  legerent,  antiquitus  tradita  arbitrarentur.     itaque  cum  ex 
prisca  antiquitate  nulla  magis  inclaruisset  oratio,   quam  illa,  qua  Menenius  Agrippa 
plebem  ad    redeundum  in    gratiam    cum  patribus  permovisse    ferebatur,    Livius    nec 
orationem  composuit,   quam  ab  illo  tum  habitam  esse  legentibus    persuaderet,    nec 
eius  artis  rhetoricae,  quae  sub  Augusto  florebat,  vestigia  ulla  verbis  Menenii  impres- 
sit,   denique    „prisco    illo    dicendi  et  horrido    modo    nihil  aliud    quam  fabulam"    (de 
ventre  membrisque  inter  se  discrepantibus)  ^narrasse"  eum  dicit. 

At  inde  a  libro  tertio  altior  se  erigit  fortiorque  incedit  ars  oratoria  nec  quae 
tribuni  illius  aetatis  loquuntur,  dissentiunt  ab  ea  ratione,  qua  Gracchi  ceterique  vulgi 


6 


S!!^*?^^'' 


'■■•KHPr 


coucitatores  labente  iam  republica  erant  usi ;  eadem  saevitia,  eadem  ars,  idem  ad  animos 
plebie  inflammandos  furor.  nec  tamen  ita  rem  est  aggressus,  ut  orationes  pro  oma- 
mentis  solis  essent  nec  quicquam  ad  totum  operis  institutum  ex  iis  redundaret 
commodi,  sed  tanta  arte  composuit,  ut  aut  legentes  de  nova  aliqua  re  certiores  faceret, 
aut  ut  homines,  qui  audirent,  ad  novas  res  incipiendas  incitari  doceret.  quod  nisi 
ita  esset,  a  veritate  et  vita  illae  orationes  mirum  quantum  abhorrerent.  non  enim 
ad  delectandum  contiones  haberi  solent,  sed  ut  quae  iam  acta  sint,  exponantur,  quae 
agenda  sint,  praecipiantur,  quae  vitari  debeant,  praecaveantur;  nec  quicquam  ex 
illis  virtutibus  in  primis  operis  Liviani  orationibus  desideratur.  velut  quae  decem- 
viri  scelera  commiserint,  tribuni  in  mentem  revocant  plebis  et  ardentissimis  verbis 
ad  ulciscendum  impellunt;  quae  Galli  patriae  mala  adtulerint,  Cammillus  Ardeatibus 
refert  et  ad  propulsandum  commune  periculum  ita  instigat,  ut  inde  ab  illa  contione 
arreptis  armis  adiunctisque  Romanis  militibus  proficiscantur  ad  recuperandam  urbis 
Romanae  libertatem. 

Quamquam  has  virtutes  in  tanto  tanti  scriptoris  opere  inesse  per  se  intelle- 
gitur,  nec  nisi  inessent  tantum  laudis  scribenti  esset  a  legentibus  tributum;  maior 
est  laus,  quam  novo  dicendi  genere  in  historiam  inducto  Livius  meruit.  nam  cTim 
tria  sint  orationum  habendarum  genera:  deliberativum,  quo  quid  factu  optimum  sit 
apud  popuium  vel  senatum  vel  principem  exponitur,  iudiciale,  quo  vel  a  reo  crimen 
inlatum  redarguitur,  vel  reus  ab  accusatore  in  ius  vocatur,  demonstrativum,  quo  ad 
praedicandas  virtutes  magnasque  res  celebrandas  utimur,  antiqui  ante  Livium  scrip- 
tores  cum  omnes  tum  Thucydides  saepissime  deliberativo,  demonstrativo  rarissime  in 
historia  sunt  usi,  Livius  primus  tria  illa  genera,  suo  quodque  loco  introduxit.  apud 
Thucydidem  quidem  omnes  fere  orationes  ad  deliberativum  genus  pertinere,  quis 
negabit?  e  quibus  si  imam  illam  praeter  ceteras  egregiam,  quam  Pericles  ad  mor- 
tuorum  memoriam  celebrandam  habuisse  fingitur,  excipiamus  et  in  demonstra- 
tivo  referendam  profiteamur,  verendum  sit,  ne  inveniantur,  qui  vel  illam  deliberativo 
velint  reservari.  verum  illi  ut  videbitur;  nos  ceteri  scriptores  qua  ratione  egerint, 
consideremus.  atque  hi  ut  a  Thucydideo  exemplo  discederent,  tantum  aberat,  ut 
vel  Graeci  vel  Latini,  qui  quidem  digni  sint  historiconim  nomine,  in  opera  nisi  certis 
quibusdam  in  rebus  praeter  deliberativum  genus  aliud  admittere  nollent.  hoc  loco 
ne  quis  mihi  afierat  Catonem!  nam  ut  eum  accusationes  in  libros  recepisse  con- 
cedamus,  tamen  ea  ratio,  quam  per  omnem  vitam  in  agendo  et  scribendo  et  dicendo 
est  secutus,  ita  a  ceteris  hominibus  abhorrebat,  ut  de  se  suaque  gloria  nimium  anxius, 
non  ut  artem  historicam  augeret  et  excoleret,  videatur  spectavisse,  sed  ut  sui  in- 
genii  monumenta  posteritati  traderet. 

Contra  menun  in  hoc  genere  se  praebet  Thucydideum  Sallustius.  is  igitur,  cum 
smnma  arte  in  orationibus  compon^ndis  uteretur,  aliam  tamen  rationem  ac  Thucydides 
sequi  veritus,  solum  genus  deliberativum  admisit.  nam  ex  tam  multis  orationibus, 
quas  inseruit,  ne  unam  quidem  invenies,  quam  demonstrativam  dicere  velis,  quam- 
quam  id  quidem  genus  apud  Thucydidem  fuisse  videtur,  nec  uUam,  quam  iudiciali 
tribuere  malis.  eae  certe  orationes,  quae  in  senatu  de  poena,  quam  Catilina  eius- 
que  noxae  participes  menusse  viderentiTr,    fingimtur  esse  habitae,    tamen  adeo  non 


pro  iudicialibus  sunt  accipiendae,  ut  deliberativarum  sint  dicendae  vel  optima  exempla. 
etenim  quamvis  patres  munere  iudicum  fungantur,  quamvis  de  poena  constituenda  in 
utramque  partem  graves  dicantur  sententiae,  tamen  nec  accusatoris  verba  proponuntur 
acerbitatis,  ut  mos  erat,  plena,  nec  reus  causam  dicens  introducitur,  nec  omnino.  quin  scelus 
ante  eum  diem  inauditum  ac  novum  sit  commissum,  aut  quin  illud  scelus  summa  atrocitate 
sit  puniendum,  a  quoquam  dubitatur.  itaque  cum  nec  reo  sui  purgandi  sit  occasio  data  nec 
ullum  inveniatur  iudicii  signum,  quis  iudicium  illud  vocare  sustinebit  ac  non  patrum  de 
hominum  scelestissimorum  poena  deliberationem?  at  apud  Livium  saepissime  se 
oflferebat  occasio  orationum  iudicialium.  tamen,  id  quod  iam  supra  demonstravimus, 
cum  ex  antiquissimis  temporibus  res  erant  repetendae,  elato  dicendi  genere  longisque 
orationibus  abstinuit;  velut  quae  de  Horatio  iuvene  apud  regem  TuUum  quaestio 
habetur,  paucissimis  transigitur  verbis,  nulla  fere  adhibita  oratoris  arte;  pauUo  vero 
post,  cum  Appio  Claudio  causa  est  dicenda,  nec  accusatio  deest  Vergini  nec  defensio 
Appi  ceteraque,  quae  in  iudicio  agi  solent.  nec  tamen  omni  occasione  artis  in  hoc 
genere  demonstrandae  Livius  uti  voluit ;  velut  in  libro  V,  c.  32.  cum  dies  Camillo  propter 
praedam  Veientanam  dicitur,  nec  accusatoris  nec  rei  orationem  effinxit,  verum  indicta 
causa  Camillum  ultro  in  exilium  abiisse  narrat,  nimirum  quia  indignum  videbatur, 
tantum  virum  apud  populum  causam  dicere.  at  vero  M.  Manlium  Capitoliuum  in 
certamine  capitis  causam  orantem,  Comelium  Cossum  accusantem  audimus  (VI.  c. 
14 — 20),  quamquam  ne  tum  quidem  longas  habere  finguntur  orationes,  sed  quae 
dixisse  putandi  simt,  ea  strictim  percurruntur,  vel  obliqua  adhibita  oratione  referuntur. 
scilicet  cum  intellegeret,  insolitam  et  ante  non  susceptam  se  agere  rem,  quod  in  opere 
historico  iudiciali  uteretur  genere,  pedetemptim  quasi  progreditur,  ne  taedio  legentes 
adficiantur.  veritus  etiam,  ne  animi  legentium  nimis  multis  orationibus  defatigarentur, 
modo  oratione  indirecta  paucisque  varbis  usus,  quae  accusator  vel  reus  dixerit, 
proponit,  modo  quae  in  iudicio  dixisse  putandi  sint,  ea  alio  quodam  loco  eosdem  facit 
referentes,  velut  in  contione  apud  plebem,  quia  audacior  multo  et  vehementior  est 
contio  quam  causarum  dictio,  denique  tanta  arte  et  varietate  in  hoc  toto  genere 
versatur,  ut  languere  animi  nuUo  modo  possint.  —  ac  ne  multus  sim  in  singulis 
causis  capitalibus  percensendis ,  quoniam  introductum  esse  iudiciale  genus  in  histo- 
riam  a  Livio  patet ,  satis  sit ,  in  memoriam  revocasse  ex  libro  XXVI  de  Marcello 
et  Flacco  populi  iudicia,  ex  libro  XXIX  in  Plemminimn  vehementem  illam  et 
lamentabilem  accusationem,  ex  libro  XXXVIII  Manli ,  Gallograecorum  victoris,  et 
accu3ationem  et  defensionem,  item  eodem  loco  P.  Comeli  Scipionis  Africani,  alia.  — 
Atque  haec  quidem  hactenus  de  orationum  genere;  videamus  nunc,  num  homines 
verba  facientes  apud  Livium  tales  depingantur,  quales  re  vera  fuisse  traduntur.  at- 
que  hoc  loco  id  maxime  est  considerandum ,  fieri  omnino  non  potuisse,  ut  in  prima 
operis  Liviani  decade  virorum  fortium  ac  principum  ad  vitam  veritatemque  expressae 
imagines  effingerentur.  quis  enim  quibus  illi  moribus,  quo  ingenio,  qua  dicendi  arte, 
qua  doctrina  fuissent,  ita  memoriae  potuit  tradere,  ut  accuratius  inspicienti  fidem 
faceret?  res  gestas  populi  Romani  antiqui  illi  conscribebant,  virorum  fortium  magna 
facta  immortalitati  consecrabant ;  ipsorum  hominum  ingenia  nihil  fere  respiciebant. 
quod  cum   ita  inter  omnes  constet,   ut  dubitatio  procul  absit,    iam   intellegitur,   si, 

quibus  ingeniis  oratores  fuerint,  ex  ipsorum  verbis  perspicere  nobis  videinOT^yjfl  qnoqi^ 

Livi    soUertiae     acceptum    referri.       verum    utcumque    in    orationes    primaer"vjjliii.i 

decadis  inquirimus,  non  multum  ad  ingenia,   mores,  doctrinam  singulonim  oratorul 

perspicienda  proficimus.  hunc  iuvenem  fuisse  ex  dictione  apparet,  illum  senem;  alterum 

nobilium,  altenun  plebis  sectatorem;  modo  sedatum  et  tranquillum,  modo  acrem  et  vehe- 

mentem  cognoscimus.    sed  hic  consistit  cognitio  nec  usque  eo  procedit,  ut  pro  vero  affir- 

mare  possimus,  fuisse  illos  oratores  tales,  quales  Livius  in  contionibus  se  gerentes  fingit, 

nec  tantum  valet,  ut    aut  Camillum    aeque    gravem  oratorem  ac  bellatorem    acrem 

fuisse  putemus  aut  ut  Valerium  Horatium  consules  se  pro  aequando   iure    plebeque 

defendenda  tam    fortiter  interposuisse  nobis    persuadeamus.     nec    id    efficere    voluit 

Livius,    nec  si  voluisset,    nimium   se  ab  historiae    fide    recedere    ignovarisset.     qms 

autem  est,  qui  orationes  aliquem  habere  fingat,    quin    ei    certam    aliquam    personam 

humanam  ita  induat,  ut   vel  senem  vel  iuvenem,  vel  imperatorem  vel  militem,   vel 

senatorem  vel  plebis  turbatorem  ex  ipsorum  verborum  conformatione  atque  ex  totius 

orationis  natura  ac  spiritu   cognoscere  possimus?     nihil  igitur  aliud    fecit  Livius    in 

prima  quidem  operis  decade  atque  ob  id  ipsum,    quod    tanta  prudentia  et    arte    in 

hoc  genere  est  usus,   ab   omnibus    laudatur.     et  quoniam    qui    contionantur    plerum- 

que  non  suam  ipsorum  sed  communem  omnium  causam  agunt,  sive  tribuni  pro  plebis 

libertate  propugnant,  sive  consules  nobilium  iura  defendunt,  sive  magistratus  summus 

cives  in  alium  locum   demigrare   vetat:     quales  illi   fuerint,   legentiiun   non  tantum 

interest  quam  quahs  causa  quam  tuentur,  nec  tam  quae  dicunt,    ab  ipsis  excogitata, 

quam  ab  omnibus  sive  plebeis  sive  optimatibus  sive  a  populo  universo  olim  dicti- 

tata ,   exoptata ,    vituperata    videri    debent.     quod    cum  Livius    ita    se    habere    recte 

perspexisset,  omnium  ignorationi  de  indole    ac  natura    singulorum    virorum    fortium 

ita  succurrit,  ut  certis  quibusdam  signis  et  notis  in  dicendo  alium  ab  alio  distingue- 

ret,  de  ipsorum  moribus  et  ingeniis  nihil  excogitaret,  quod  accuratiorem  cognitionem 

(quae  nulla  erat)  in  se  esse  posset  indicare.  — 

Cognovimus  rationem  primae  decadis,  videamus  nunc  qualis  sit  tertiae.  ac 
primum  quidem  id  non  poterit  dubitari,  quin  ne  ex  illa  quidem  aetate  contiones 
genuinae  ac  verae  ad  Livi  tempora  potuerint  pervenire ,  ut  non  aliter  de  iis, 
quae  scriptae  leguntur,  sit  iudicandvim  ac  de  Thucydideis;  excogitatae  enim  sunt  a 
viris  doctis,  ita  ut  ad  mores  ingeniimique  illorum  hominum  aptae  viderentur.  tamen 
alia  prorsus  fuit  condicio  Livi  cum  bellum  Punicum  scriberet,  ac  cum  initia  rei 
Eomanae  et  proxima  intiorum  componeret.  nam  et  multi  de  bello  Punico  iam  ante 
eum  cum  cura  et  diligentia  scripserant,  nec  Romani  soltmi,  verum  Graeci  etiam  et 
Poeni,  et  magna  illa  tempora,  cum  dirus  Hannibal  per  Italas  urbes  equitaverat,  car- 
minibus  et  fabulis  celebrata,  tam  diu  in  universi  populi  memoria  infixa  haeserant, 
ut  quales  viri  egregii  illa  aetate  fuissent,  non  prorsus  esset  in  obscuro.  discussa 
erat  nebula,  qua  prima  origo  principis  terrarum  populi  premebatur;.  luce  clarius  ap- 
parebat,  quibus  magnorum  virorum  virtutibus  res  Romana  ad  tantam  magnitudinem 
ascendisset. 

Quae  cum  ita  essent,  Livius  opus  aggressus  eo  ardore  eoque  patriae  amore,  qui 
virum  egregium  et  vere  Romanum  decebat,  non  dubitabat,  quin  Scipipnem  maiorem 

maiestatis  plenuin,  Hannibalem  astutum  et  vehementem,  Fabinm  sapientem  eimdemque 
sibi  fidentem,  Scipionem  Africanum  doctum  et  altiora  quam  pro  homine  petentem 
vel  in  orationibus  habitis  depingere  oporteret.  quod  cimi  faceret,  et  historiae  praeclare 
mihi  videtur  inservisse  nec  a  communi  omniiun  de  magnis  illis  viris  iudicio  discessisse 
putandus  est. 

Atque  ut  ab  Hannibale,  quo  nemo  neque  illa  neque  ulla  aetate  fuit  clarior  dux, 
initium  faciamus,  haud  saepe  Li^dus  eum  facit  contionantem;  magnae  orationes  ei 
tribmmtur  et  ineunte  bello  (XXI,  c.  43)  et  ante  proelium  Zamense  (XXX,  30);  praeterea 
aut  colloquia  aut  parvae  quaedam  contiones  habuisse  fingitur,  quae  si  negligimus,  bis 
omnino  orator  Hannibal  introducitur.  nec  id  fortuito  factum  putabimus.  quo  enim 
quis  plura  per  vim  et  fraudem  exsequitur,  quo  acrius  ardet  odii  explendi  et  ulciscendi 
cupidine,  eo  minus  propensus  videbitur  ad  verba  speciosa  facienda.  accedit,  quod  / 
Hannibalem  in  castris  cum  militibus  versantem  orationes  habere  nihil  attinebat,  cuBi 
imperio  liceret  uti,  nec  is  solet  esse  animus  hominum,  ut  per  viginti  annos  splendore 
verborum  in  officio  retineantur  et  ad  pericula  pariter  obeunda  impellantur,  si  auctoritas 
ducis  ac  fides  absit. 

Atque  ut  ipsas  orationes  Hannibalis  perlustremus,  maximam  movent  admit^ationem, 
quae  ille  in  libro  XXI,  21  dixisse  fingitur.  Hannibal  enim,  Sagunto  exciso  cxmi  bellum 
Romanum  suscipere  in  animo  haberet,  suae  gentis  milites  ad  tantum  opus»  non  suffectu- 
ros  ratus  Hispanos  contione  habita  in  suas  partes  conatur  transduoere.  ac  ne  de 
forma  ipsa  orationis  dicam,  quamquam  ea  quoque  multis  fuit  admirationi  (cfr.  quae 
"Woelfflinius  ad  hunc  locum  adnotavit)  vel  primo  adspectu  apparet,  quanto  dolo, 
quantis  fallaciis  in  dicendo  sit  usus.  nlim  cum  initio  profiteatur,  fieri  posse,  ut  aut 
militiam  finiant  aut  in  alias  terras  bellum  transferant,  tamen/quae  de  finienda  militia 
dixit,  prorsus  videtur  obHvisci,  totamque  rem  ita  peragit  ac  si  omnibus  Hispanis  certum 
destinatumque  sit,  ex  belUs  bella  per  omnem  vitam  s^ere;  quin  etiam  usque  eo 
procedit,  ut  vitae  iucundidates  nisi  bellis  gerendis  ad  Hispaniam  omnino  pervenire 
non  posse  contendat.  quod  quantopere  a  veritate  abhorreat,  vel  inde  intellegitur, 
quod  magnum  inesse  desiderium  dixit  militibus  Hispanis  suos  suasque  domus  visendi. 
quis  autem  est,  qui  beUi  ultro  inferendi  cupiditate  ardeat,  eodemque  tempore  suorum 
suaeque  domus  studio  teneatur?  itaque  HannibaJ,  quae  ipse  sentit,  ea  milites  Hispanos 
pervelle  simulat  bellumque,  quod  cum  Romanis  instat,  ut  rem  omni  populo  Hispano 
utilissimam  extoUit,  ea  quoque  in  re  Punica  usus  astutia. 

